Diamond Princess

«Diamond Princess» (Ադամանդե արքայադուստր), մեծ զբոսանավ, որը պատկանում է  «Princess Cruises» ընկերությանը։ Նավը գործարկվել է 2004 թվականին և հիմնականում նավարկվում է  Ալյասկայում ամռանը, Ասիայում՝ ձմռանը։ Ունի իր նմանակը՝ «Sapphire Princess»-ը։ Երկու նավերը պատրաստվել են Ճապոնիայում՝ «Mitsubishi Heavy Industries» ընկերության կողմից։

Պատմություն 
Նավն ի սկզբանե պետք է անվանվեր «Sapphire Princess» (Սապֆիրե Արքայադուստր), կառուցվել է միաժամանակ երկվորյակ-նավի՝ Diamond Princess-ի հետ, որը պետք է առաջինը շահագործման հանձնվեր։ Սակայն «Diamond Princess»-ի կառուցումը հետաձգվել է այն  բանից հետո, երբ մեծ հրդեհ է բռնկվել նավի տախտակամածին։ Քանի որ նավի շահագործումը որոշ ժամանակով հետաձգվել է, երկվորյակ նավը՝ «Սապֆիրե Արքայադուստրն» իր վրա է վերցրել  այրված «Ադամանդե Թագուհու» դերը։ Այս փոփոխությունը թույլ է տվել «Ադամանդե Թագուհուն» պահպանել փոխադրումների ժամկետները, մինչև նավը հրդեհից կվերականգնվեր։ Վերանորոգումից հետո  «Diamond Princess»-ը շահագործման է դուրս եկել՝ որպես «Sapphire Princess»։

Տախտակամածներ
Նավն ունի 17 տախտակամած, որոնք հասանելի են բոլոր ուղևորների համար։ Տախտակամածում գործում են հետևյալ ծառայությունները՝ բժշկական կենտրոն, բար, գրադարան, տուրօպերատորների ցանց, նկարչական պատկերասրահ, ճաշասենյակներ, ուղևորների նավասենյակներ, խաղատուն, թատրոն, հանգստի սենյակ, ճաշասենյակներ, խաղերի սենյակ, ֆիթնես կենտրոն, լողավազաններ, համերգասրահ, երիտասարդական կենտրոն, գոլֆի խաղադաշտ, թենիսի խաղադաշտ, օազիս, գիշերային ակումբ և այլն։

Կարանտին 
2020 թվականի հունվարի  20-ին նավը հերթական շրջագայության է դուրս եկել և փետրվարի  3-ին վերադարձել է Յոկոհամա։ Ուղևորների մեջ է եղել Չինաստանի մի քաղաքացի, որի մոտ հայտնաբերվել է կորոնավիրուս SARS-CoV-2։ Նա հունվարի 25-ին իջել է Հոնկոնգում։ Ուղևորների անալիզների բժշկական թեստավորումից հետո վարակվածների թիվը հասել է 10-ի, հետո ավելացել է  նորից 10-ով վարակվածներ, նրանք բոլորը հոսպիտալացվել են։ Առաջին 10 վարակվածները եղել են Ճապոնիայի, Չինաստանի, ԱՄՆ-ի, Ավստրալիայի և Ֆիլիպինների քաղաքացիներ։

2020 թվականի փետրվարի 6-ի դրությամբ նավը կանգնած է եղել նավահանգստի խարսխակայանում, նավում գտնվել են  ավելի քան  50 երկրի քաղաքացիներ՝ 3600 մարդ (ուղևորներ և անձնակազմի անդամներ)։  Նախապես նավում գտնվող 3700 մարդուց 100-ը հոսպիտալացվել է և լքել նավը։

Կարանտինի ընթացքում ավելացել է վարակակիրների թիվը․ փետրվարի  10-ին հայտնաբերվել է  130 վարակակիր, փետրվարի 12-ին՝ 175, որոնցից երկուսը գտնվել են վերակենդանացման բաժանմունքում, ևս երկուսը՝ արհեստական ճանապարհով թթվածին են ստացել։

Փետրվարի 16-ին վարակակիրների թիվը հասել է 355 մարդու։ Փետրվարի 17-ին վարակակիրների ընդհանուր թիվը դարձել է  454, որոնցից 14-ը ուղարկվել են ԱՄՆ այն 328 մարդկանց մեջ, որոնք տարհանվել են ԱՄՆ-ի կողմից դեպի Կալիֆորնիայի և Տեխասի կարանտինային վայրեր։ 
Հայտնի է դարձել նաև ՌԴ առաջին վարակակիր քաղաքացին։

Փետրվարի  18-ին վարակակիրների ընդհանուր թիվը կազմել է  542 ուղևոր և անձնակազմի անդամ, ստուգվել են 2404 մարդ։Կրկնակի վարակվածներից մեկը ՌԴ քաղաքացի է։Կանադան հայտարարել է, որ իր քաղաքացիներին տարհանում է փետրվարի  20-ին։

Diamond Princess Princess Cruises նավի օպերատորը հայտնել է, որ ամբողջովին կփոխհատուցի շրջագայության արժեքը, հարակից տրանսպորտային և հյուրանոցային ծախսերը։ Կարանտինի ընթացքում նավի վրա գտնվելն անվճար է լինելու։

Փետրվարի 19-ին կարանտինը հանվել է բոլոր այն անձանց վրայից, որոնց թեստերը բացասական են եղել, եթե իհարկե նրանք կարանտինում չեն գտնվել՝ որպես վարակակիր։ Հատուկ  չվերթով իրենց քաղաքացիների տարհանելու պատրաստակամություն են հայտնել  Հարավային Կորեան, Հոնկոնգը, Ավստրալիան, Կանադան, Իսրայելը, Մեծ Բրիտանիան, Ֆիլիպինները, Թայվանը և Իտալիան։

 Փետրվարի 20-ին Ճապոնիայի երկու քաղաքացի՝  84 և 87 տարեկան, որոնց դուրս են բերել նավից, մահացել են հիվանդանոցում։
 Փետրվարի 23-ին մահացել է Ճապոնիայի քաղաքացիություն ունեցող  երրորդ ուղևորը՝ 80+ տարիքով։
 Փետրվարի 25-ին մահացել է չորրորդ ուղևորը՝ տարեց ճապոնացին։
 Փետրվարի 28-ին՝ հինգերորդ մահացողը՝ Մեծ Բրիտանիայի քաղաքացի՝ 70 տարեկան։
 Մարտի 1-ին Ավստրալիայում մահացել է  78-ամյա քաղաքացի, որը տարհանվել էր նավից։
 Մարտի 6-ին մահացել է յոթերորդ ուղևորը՝ Հոնկոնգի բնակիչ։
Փետրվարի  26-ին վարակակիր լինելու դրական արդյունքներ են գրանցվել 4061-ից 705 ուղևորի մոտ։

2020 թվականի մարտի 1-ից Յոկահամայում ափ են իջել վերջին  130 ուղևորը, նրանց նկատմամբ սահմանվել է երկշաբաթյա կարանտին։ Նավն ախտահանվելու է և անց է կացվելու տեխնիկական զննում։

Պատկերասրահ

Ծանոթագրություններ

Արտաքին հղումներ 
 Бриллиантовая Принцесса /вебархив/
 Diamond Princess
 Diamond Princess նավի մոտ 500 ուղևոր երկշաբաթյա կարանտինից հետո ափ կիջնի
 «Diamond Princess» զբոսանավի 61 ուղևորների մոտ կորոնավիրուս է հայտնաբերվել

Տրանսպորտ ըստ երկրի